open-index/open-wikipedia-markdown huggingface dataset:
אריק באיי

**אֶריק ברטראן בָּאיִי** (בצרפתית: **Eric Bertrand Bailly**; נולד ב-12 באפריל 1994) הוא כדורגלן מחוף השנהב המשחק בעמדת הבלם בריאל אוביידו ובנבחרת חוף השנהב.

## קריירה
באיי נולד בעיר בינגרויל שבחוף השנהב, ובשנת 2011, כשהיה בן 17, עבר לספרד. בחודש דצמבר הצטרף לאקדמיית הנוער של אספניול, כשאת אשרת העבודה שלו במדינה קיבל רק בחודש אוקטובר של השנה הבאה. את הופעותיו הראשונות בקבוצות הבוגרות של אספניול ערך באיי בעונת 2013/14 עם קבוצת אספניול ב' ששיחקה באותה העונה בליגה השנייה.

ב-5 באוקטובר 2014 ערך באיי את הופעת הבכורה שלו בקבוצה הראשונה של אספניול, כשעלה כמחליף בדקות הסיום של ניצחונה הביתי של אספניול 2–0 על ריאל סוסידאד. זמן קצר לאחר הופעתו הראשונה בקבוצה, קודם באיי לסגל הקבוצה הראשונה של אספניול.

ב-25 בינואר 2015 חתם באיי על חוזה לחמש שנים וחצי בויאריאל, ששילמה עבורו 5.7 מיליון אירו. ב-22 בפברואר ערך באיי את הופעת הבכורה שלו במדי ויאריאל בניצחון הביתי 1–0 על אייבר. ב-19 במרץ 2015 ערך באיי הופעת בכורה אירופית, כשפתח בהרכב בהפסד 1–2 של ויאריאל לסביליה במסגרת הליגה האירופית.

ב-8 ביוני 2016 חתם באיי לארבע שנים במנצ'סטר יונייטד ששילמה עבורו 38 מיליון אירו. ב-7 באוגוסט, ערך באיי את הופעת הבכורה שלו במדי מנצ'סטר יונייטד בניצחון 2–1 על לסטר סיטי במסגרת מגן הקהילה. ב-14 באוגוסט, ערך ביילי את הופעת הבכורה שלו בפרמייר ליג בניצחון קבוצתו 3–1 על בורנמות'. באיי קיבל את תואר איש המשחק בשני משחקיו הרשמיים הראשונים בקבוצה. עד מהרה הפך לשחקן הרכב ביונייטד. ב-19 באוגוסט 2017 כבש את שער הליגה הראשון שלו במדי היונייטד, כאשר כבש את השער הראשון של קבוצתו במסגרת המחזור השני מול סוונסי סיטי.

ב-24 באוגוסט 2022 הושאל ביאיי לאולימפיק מרסיי לעונה אחת.

ב-5 בספטמבר 2023 חתם ביאיי בבשיקטש.

ב-30 בדצמבר 2023 חזר לויאריאל וחתם לשנה וחצי.

ב-18 באוגוסט 2025 חתם בריאל אוביידו.

## קריירה בינלאומית
ב-29 בדצמבר 2014 נכלל באיי בסגל 23 השחקנים של נבחרת חוף השנהב לגביע אפריקה לאומות 2015. ב-11 בינואר 2015 ערך באיי את הופעת הבכורה שלו במדי נבחרת חוף השנהב, במסגרת משחק ידידות נגד נבחרת ניגריה. באיי שיחק בכל ששת המשחקים של גביע אפריקה לאומות 2015, שבסיומו זכתה נבחרתו בגביע.

## תארים
; נבחרת חוף השנהב
* גביע אפריקה לאומות (1): 2015

; מנצ'סטר יונייטד
* מגן הקהילה (1): 2016
* גביע הליגה האנגלית (1): 2016/2017
* ליגה אירופית (1): 2016/2017

## קישורים חיצוניים

* אריק באיי באתר הרשמי של ויאריאל

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:כדורגלני אספניול
קטגוריה:כדורגלני ויאריאל
קטגוריה:כדורגלני מנצ'סטר יונייטד
קטגוריה:כדורגלני אולימפיק מרסיי
קטגוריה:כדורגלני בשיקטש
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלנים מחוף השנהב באולימפיאדת טוקיו (2020)
קטגוריה:כדורגלני גביע אפריקה לאומות 2021
קטגוריה:ספורטאים איבוארים בספרד
קטגוריה:ספורטאים איבוארים באנגליה
קטגוריה:ספורטאים איבוארים בצרפת
קטגוריה:כדורגלני ריאל אוביידו
קטגוריה:איבוארים שנולדו ב-1994
האספה הלאומית (אזרבייג'ן)

**ה[[פרלמנט]] של [[אזרבייג'ן]]** (באזרית :Milli Məclis) הוא הרשות המחוקקת של אזרבייג'ן. הוא מונה כ-125 נציגים הנבחרים מדי חמש שנים במחוזות בחירה (כל מחוז בוחר נציג). הפרלמנט האזרי הוא הפרלמנט החילוני הראשון בעולם המוסלמי.

הפרלמנט נוצר בשנות ה-20 וה-30 בימי הרפובליקה הסובייטית הסוציאליסטית האזרית. הבחירות החופשיות הראשונות התקיימו בשנת 1995.

כיום, ישנן כ-11 ועדות בפרלמנט.

הפרלמנט יושב בבירת המדינה, באקו.

## ראו גם
* פוליטיקה של אזרבייג'ן
* בתי מחוקקים לפי מדינה

## קישורים חיצוניים

* 

אזרבייג'ן
קטגוריה:אזרבייג'ן: פוליטיקה
אזרבייג'ן
קטגוריה:באקו: מבנים
הפרלמנט ההלני

**הפרלמנט ההלני** (יוונית: **Βουλή των Ελλήνων** – "הפרלמנט של ההלנים") הוא הרשות המחוקקת ביוון.

בפרלמנט, השוכן בבירת יוון, אתונה, ישנם כ-300 נציגים הנבחרים מדי ארבע שנים בבחירות מחוזיות. הפרלמנט בנוי בשיטה של בית מחוקקים חד-ביתי. במהלך השנים 1844-1863 ו-1927-1935 היו בפרלמנט כשני בתים. כיום המפלגה הגדולה בפרלמנט היא מפלגת המרכז-ימין דמוקרטיה חדשה, שמטעמה יש 159 נציגים.

החוקה אינה קובעת מספר מדויק של חברי פרלמנט, אלא רק שבפרלמנט יהיו בין 200 ל-300 נציגים. כיום, לפחות 250 נציגים נבחרים באופן יחסי במחוזות, ועד 50 נציגים נבחרים בטופס כללי מרשימת המפלגה הגדולה ביותר, על מנת להשיג יציבות. המועמדים חייבים להיות בני 25 ומעלה ובעלי אזרחות יוונית. הם זכאים לחסינות פרלמנטרית.

כיום ישנן שש ועדות קבועות בפרלמנט:
# ועדת התרבות והחינוך
# ועדת ההגנה הלאומית והיחסים בינלאומיים
# ועדת הכלכלה
# ועדת הרווחה
# ועדת המנהל ציבורי, הסדר ציבורי והמשפטים
# ועדת התעשייה והסחר.

בנוסף על כך, ישנן ועדות משנה וועדות מיוחדות.

## היסטוריה
אמנם יוון השיגה את עצמאותה בשנת 1821, הפרלמנט הראשון רק בשנת 1843, כ-22 שנים לאחר קבלת העצמאות. זאת לאחר שאותון המלך יצר מונרכיה חוקתית ובה פעל פרלמנט בעל שני בתים, שיפעל תחת המלך. לאחר מרד עממי שהתרחש באוקטובר 1862, המלך גורש מיוון והופסקה השיטה המונרכית. בתקופה זו היה בית אחד בפרלמנט אשר נבחר מדי ארבע שנים.

החוקה של שנת 1911 חיזקה את המודרניזציה של הפרלמנט, עיקרון שלטון החוק ואת זכויות האדם, תוך הגנה של הביטחון האישי, יצירת חינוך חינם לכלל הציבור, הפקעת אדמות למען חקלאים עניים וכיבוד זכות הקניין. בשנת 1927 חודשה החוקה וקבעה כי הפרלמנט ייבחר פעם ב-5 שנים, חיזוק זכויות האדם (כגון חופש העיתונות) ויצירת מעמד למפלגות בתוך הפרלמנט.

בשנת 1952 ניתנה זכות בחירה לנשים. לאחר המשטר הצבאי התקיים משאל עם ובו 69.18% מהעם בחרו בשיטת הדמוקרטיה פרלמנטרית על פני שיטת המונרכיה החוקתית. בשנת 1975 נוצרה חוקה המבוססת ברובה על החוקות של צרפת משנת 1958 ועל החוקה של גרמניה המערבית.

## קישורים חיצוניים

* 

## ביאורים

יוון
קטגוריה:יוון: פוליטיקה
יוסף טולדאנו

[שמאל|ממוזער|250px|הרב יוסף טולדאנו בישיבת [מרכז הרב בטקס יום ירושלים יחד עם הרב משה קליין, הרב יאיר גזבר והרב אבינועם זומר]]
הרב **יוסף טולדאנו** (נולד בתש"ט) הוא הרב של גבעת זאב, תלמידו המובהק של הרב הנזיר ומוציא לאור של חלק מספריו.

## ביוגרפיה

נולד במרוקו לרבי שמואל טולידאנו ולרבנית זוהרה חיה. למד בישיבת מרכז הרב והיה לתלמידו המובהק של הרב דוד כהן ("הרב הנזיר"), ואף שימש אותו במשך מספר שנים.

רב היישוב גבעת זאב וראש ישיבה וכולל אברכים תפארת יעקב.

חתם מספר פעמים על "קול קורא", נגד פינוי יישובים ביהודה ושומרון ובפרט אודות בית הכנסת 'איילת השחר' בגבעת זאב. הוא אף הגיש עתירה נגד הריסת בית הכנסת.

היה ממייסדי מכון 'נזר דוד' להוצאת כתבי הנזיר ורבים מהספרים שהוציא המכון הם פרי ליקוט משיעורים שסיכם.

היה נשוי לרבנית מרגלית, בתו של רבי מאיר אבוחצירא, שנפטרה בשנת תשע"ד.

בניו הם הרב משה דוד - מנהיג קהילה בבאר שבע והרב שמואל שמעון טולידאנו - מנהיג קהילה באשדוד ובירושלים וראש מוסדות התורה והחסד בית מאיר.

## חיבוריו
* "כיתור הארמייה המצרית על ידי צבא ההגנה לישראל לאור ההלכה", בספר **סגולת מנשה**, תשל"ח, עמ' 153–158.
* ערך את הספר "דודי לצבי": מאה מכתבים ואגרות שהחליפו ביניהם הרב צבי יהודה הכהן קוק והרב הנזיר.
* כתב והוציא לאור עשרות חוברות עם שיעורי וכתבי הרב הנזיר. בהן: הדר דוד: פתיחות והדרנים למסכתות הש"ס. התנוצצות אורו של משיח - מצוות ישוב א"י. מגילת מלחמת שלום. אור הגנוז: שביבי אורות חנוכה. אור הנצח: שביבי אורות פורים ופרשיות שקלים וזכור. ילקוט מספר אור הכיפורים: פרקי הלכה ואגדה, הגות ופנימיות התורה על התשובה ועבודת יום הכפורים. כוונות לתפלות ראש השנה: פרק מתוך הספר "אור הקול": שביבי אורות ראש השנה. קול צופיך, אגרות וקטעי יומן - רבי דוד כהן לרבו הרב אברהם יצחק הכהן קוק. מועדי קודש - ביאורים למדרש בראשית רבא, ברייתא דמלאכת המשכן, פסיקתא רבתי, סיפרא ועוד מדרשים: פרשת ויחי. ספר קול ואור: שביבי אורות ראש השנה בהלכה, באגדה ובמחשבה.
* ליקט את החוברת "אורות הטהרה: קבוצת מאמרים ואגרות בענייני צניעות וטהרת המשפחה" מאת הרב קוק (ה'תשמ"ד).

## קישורים חיצוניים

* 
* 
* 
* 

## הערות שוליים

קטגוריה:ישראלים ילידי מרוקו
קטגוריה:בוגרי ישיבת מרכז הרב
קטגוריה:ירושלים: רבני שכונות
קטגוריה:רבני הציונות הדתית
קטגוריה:מהדירי ספרות תורנית
קטגוריה:משפחת אבוחצירא
קטגוריה:רבנים מרוקאים ישראלים
קטגוריה:גבעת זאב: רבנים
קטגוריה:ישראלים שנולדו ב-1949
הפרלמנט של מונטנגרו

**ה[[פרלמנט]] של [[מונטנגרו]]** הוא הרשות המחוקקת של מונטנגרו. הוא מונה כ-81 נציגים החברים בבית מחוקקים חד-ביתי ונבחרים פעם ב-4 שנים בשיטה של ייצוג יחסי (כלומר כל מפלגה מקבלת מספר מושבים יחסי בהתאם לאחוז היחסי של הקולות שקיבלה בבחירות), בדומה לשיטה בישראל. כניסה לפרלמנט שווה כ-6,000 קולות. כיום, ישנן כ-15 מפלגות בפרלמנט (כ-5.333 נציגים בכל מפלגה בממוצע), ועוד כנציג עצמאי. המפלגה הגדולה ביותר היא "**המפלגה הדמוקרטית של הסוציאליסטים במונטנגרו**" אשר מחזיקה מטעמה כ-30 נציגים. הפרלמנט הוא זה שבוחר את ראש הממשלה אשר מועמד על ידי הנשיא ואת שרי הממשלה. הפרלמנט גם מעביר את כל החוקים במדינה, מאשרר אמנות בינלאומיות, ממנה את השופטים בכל הערכאות, מאמץ את התקציב ומבצע תפקידים אחרים כפי שנקבע על ידי ועדת החוקה. הפרלמנט יכול להעביר הצבעת אי-אמון בממשלה בתמיכת רוב הנציגים.

הפרלמנט הוקם לראשונה בשנת 1905 והתקיים עד סיפוח מונטנגרו ליוגוסלביה אחרי מלחמת העולם הראשונה בשנת 1918. הוא חזר להתקיים אחרי מלחמת העולם השנייה.

## ראו גם

* בתי מחוקקים לפי מדינה

## קישורים חיצוניים

* 

קטגוריה:מונטנגרו: פוליטיקה
מונטנגרו
האספה הלאומית של ארמניה

**האספה הלאומית של הרפובליקה של ארמניה** (בארמנית: **Հայաստանի Հանրապետության Ազգային ժողով**) היא הפרלמנט הארמני. הוא מונה כ-131 נציגים והוא מורכב מבית מחוקקים יחיד, והוא שוכן בבירת המדינה, ירוואן.

הבחירות בארמניה מתקיימות פעם ב-5 שנים, לפי 75 מחוזות בחירה בעלי גודל אוכלוסייה דומה. כל רשימת מועמדים צריכה להכיל לפחות 30% נשים, וגילם המינימלי של המועמדים חייב להיות 25. המועמדים חייבים להיות אזרחים ארמנים, ותושבי המדינה בחמש השנים שקדמו לבחירות.

אנשים המחזיקים בסמכות ציבורית או עובדי מערכת הביטחון לא יכולים להיות חברים בפרלמנט, אלא אם כן הם פורשים מתפקידם. רשימות המועמדים מתפרסמות כשלושה חודשים לפני הבחירות.

## ועדות קבועות
*ועדת ההגנה והביטחון
* הוועדה לעניינים כלכליים
* הוועדה לאינטגרציה עם אירופה
* הוועדה לענייני תקציב ומימון
* הוועדה ליחסי חוץ
* הוועדה לענייני בריאות וחברה
* הוועדה למדע, חינוך, תרבות, נוער וספורט
* הוועדה לענייני מדינה ומשפט ולהגנה על זכויות אדם
* הוועדה למינהל טריטוריאלי, ממשל עצמי מקומי, חקלאות וסביבה

## תוצאות בחירות אחרונות

## ראו גם
* פוליטיקה של ארמניה
* בתי מחוקקים לפי מדינה

## קישורים חיצוניים

* 

ארמניה
קטגוריה:ארמניה: פוליטיקה
ארמניה
בן חור אחוות

**בן חור אחוות** הוא קצין צה"ל בדרגת תת-אלוף, ששימש כראש המנהל האזרחי ביהודה ושומרון.

## ביוגרפיה
שמו הפרטי ניתן לו על ידי אביו בעקבות הסרט "בן חור" ושם משפחתו הוא עברות מפרסית של מילה מצמד המילים "אחוות אחים".

אחוות שירת בצה"ל במשך 27 שנים, בין היתר היה לוחם ביחידה 504 של אגף המודיעין. שירת גם במנהלת תיאום וקישור. ב־2001 עמד בראש DCO (משרד תיאום מחוזי) קלקיליה תחת חטיבת אפרים.

ב־2006 מונה לסגן ראש המנהל האזרחי בדרגת אלוף-משנה ומילא תפקיד זה עד שחרורו משירות הקבע במרץ 2011.

לאחר שחרורו מונה למנכ"ל חברת התחבורה הציבורית אפיקים ומנהל פעילות ההיסעים בקבוצת "אמנון מסילות".

בעקבות מותו של ראש המנהל האזרחי מוניר עמאר בתאונת טיסה, חזר אחוות לשירות קבע, וביוני 2016 מונה לראש המנהל האזרחי ביהודה ושומרון בדרגת תת-אלוף. במאי 2019 סיים את תפקידו זה.

## חיים אישיים
מתגורר במושב ירחיב, נשוי ואב לארבעה.

## קישורים חיצוניים

* 

## הערות שוליים

קטגוריה:ראשי המנהל האזרחי
קטגוריה:חיילי אגף המודיעין
קטגוריה:תתי-אלופים בצה"ל
קטגוריה:אנשי המושב
קטגוריה:מועצה אזורית דרום השרון: אישים
קטגוריה:ישראלים שנולדו ב-1965
סיימאס

**ה[[פרלמנט]] ה[[ליטא]]י**, הנקרא בליטאית **סיימאס**, ובשמו המלא: **הסיימאס של הרפובליקה הליטאית** (בליטאית: **Lietuvos Respublikos Seimas**), הוא הרשות המחוקקת בליטא. הוא מורכב מבית אחד ובו 141 נציגים הנבחרים מדי 4 שנים. 71 נציגים נבחרים לפי מחוזות בחירה (נציג מכל מחוז) ועוד כ-70 נציגים נבחרים באופן יחסי בכל הארץ, כשאחוז החסימה עומד על כ-5%.

תפקידי הפרלמנט הם חקיקת חוקים, תיקונים לחוקת ליטא, העברת התקציב, פיקוח על המיסים, אשרור אמנות בינלאומיות, מינוי ראש הממשלה המועמד על ידי הנשיא ואת ממשלתו, ושליטה ופיקוח על פעילותם. בנוסף על כך, הסיימאס רשאי להכריז על מצב חירום ועל גיוס צבאי. לרוב, ההצבעות בסיימאס הן פתוחות, מלבד הצבעות אי-אמון. בפרלמנט ישנן כ-15 ועדות, המונות בין 7 ל-17 חברים, מלבד הוועדה לענייני אירופה, הכוללת לפחות 15 חברים.

## היסטוריה
הסיימאס הליטאי התקיים במספר צורות במספר תקופות בהיסטוריה של ליטא.

בתקופת הדוכסות הגדולה של ליטא התקיים הסיימאס בין השנים 1445 ו-1569, בתחילה כמועצה מייעצת ובהמשך כבית התחתון של הפרלמנט. כבית העליון שימשה מועצת הלורדים של ליטא.

ב-1569 אוחדו הסיימים של ליטא ושל פולין במסגרת האיחוד הפולני-ליטאי.

בתקופת עצמאות ליטא בין שתי מלחמות העולם התקיים שוב סיימאס ליטאי. ב-14–15 באפריל 1920 התקיימו בחירות לאספה המחוקקת של ליטא שניסחה חוקה למדינה. בין השנים 1922 ו-1926 נבחרו שלושה סיימים. בין החברים נבחרו חברי פרלמנט יהודים מטעם מפלגות יהודיות. הסיימאס השלישי פוזר ב-1927 בעקבות עליית משטרו האוטוריטארי של אנטאנס סמטונה. ב-1936 נבחר הסיימאס הרביעי שבו לא הותר שיתופן של מפלגות אופוזיציה. ב-1940, בעקבות האולטימטום של ברית המועצות, פוזר הסיימאס הרביעי ונבחר במקומו סיימאס בובות קומוניסטי. לאחר סיפוח ליטא לברית המועצות שינה הסיימאס הקומוניסטי את שמו לסובייט העליון של הרפובליקה הסוציאליסטית הליטאית.

הסיימאס הראשון לאחר עצמאות ליטא מברית המועצות התכנס לראשונה בשנת 1992 ומאז נערכו שבע מערכות בחירות.

בשנת 2009 אירנה דגוטיינה נבחרה ליושב ראש הסיימאס, האישה הראשונה בתפקיד.

הבחירות האחרונות נערכו בשנת 2024. המפלגה הגדולה ביותר היא המפלגה הסוציאל-דמוקרטית הליטאית שלה 52 נציגים מתוך 141 חברי הפרלמנט.

## ראו גם
* בתי מחוקקים לפי מדינה

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קטגוריה:ליטא: פוליטיקה
האספה הלאומית (בולגריה)

**האספה הלאומית** (בבולגרית: **Народно събрание**) היא הפרלמנט והרשות המחוקקת בבולגריה אשר מורכבת מבית מחוקקים יחיד ובו כ-240 נציגים, הנבחרים פעם בארבע שנים. היא הוקמה לראשונה ב-1879, אחרי היווצרות החוקה הראשונה בבולגריה - חוקת טרנובו. הנציגים נבחרים במחוזות בחירה ואחוז החסימה עומד על כ-4%. בבולגריה יש מערכת רב מפלגתית.

הבחירות האחרונות התקיימו באוקטובר 2024, ובהן מפלגת GERB-SDS זכתה ב-25 אחוזים מן הקולות, והרכיבה את הממשלה הנוכחית בראשות רוסן ז'ליאזקוב.

תפקידי הפרלמנט הם חקיקת חוקים, אישור התקציב, תזמון הבחירות לנשיאות, בחירה ופיטורין של ראש הממשלה ושרים נוספים, הכרזת מלחמה, כריתת שלום, פריסה של כוחות מחוץ בולגריה ואשרור אמנות בינלאומיות והסכמים. בשביל קיום ישיבה, יש צורך במינימום של 121 חברי פרלמנט. שרי הממשלה יכולים להיבחר מתוך הפרלמנט או מחוצה לו, אך אם חבר פרלמנט נבחר לשר, הוא חייב להפסיק את חברותו בפרלמנט.

הפרלמנט יושב בבירת בולגריה, סופיה.

## ראו גם

* בתי מחוקקים לפי מדינה

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
בולגריה
קטגוריה:בולגריה: פוליטיקה
סטורטינג

ה**סטורטינג** (בנורווגית: **Stortinget**, **האספה הגדולה**), הוא הפרלמנט והרשות המחוקקת בנורווגיה. הסטורטינג הוקם בשנת 1814, לפי החוקה הנורווגית. הסטורטינג שוכן באוסלו, בירת נורווגיה. יש בו בית אחד ובו 169 חברים, הנבחרים כל 4 שנים. אין אפשרות לפזר את האספה כלל, אלא בתום הכהונה שלה.

החוקה של נורווגיה, שנוסחה בשנת 1814 כאשר נורווגיה עזבה את האיחוד בן 434 השנים עם דנמרק, הושפעה מהמסורות הפוליטיות הבריטיות, מחוקת ארצות הברית ומרעיונות המהפכה הצרפתית. ניתן לבצע שינויים בחוקה ברוב של שני שלישים. שלא כמו צורות חקיקה פרלמנטריות רבות, לא ניתן לפזר את הסטורטינג במהלך כהונתו בת ארבע השנים (תיקונים לביטול הגבלה זו נדחו לעיתים קרובות מאז 1990). אם רוב הקהילה מצביע נגד פעולה שתומכת בסטטסראד, השר האחראי או כל סטטסראד מתפטרים. בענייני חקיקה למלוכה יש זכות וטו מושעה, אך מכיוון שהאיחוד בן 91 השנים עם שוודיה פורק בשנת 1905, וטו זה מעולם לא הופעל.

בראש האספה עומד נשיא, והחל משנת 2009 מכהנים לצדו חמישה סגנים והם מהווים יחדיו את נשיאות האספה. קיימות 12 ועדות קבועות, ועוד ארבע ועדות פרוצדורליות, שהן ועדות משותפות לוועדות הקבועות.

הבחירות האחרונות לסטורטינג התקיימו בשנת 2025. ממשלתו של יונס גר סטיורה, שהושבעה באוקטובר 2021, היא ממשלת מיעוט שנשענת על תמיכת שתי מפלגות הקואליציה – מפלגת העבודה ומפלגת המרכז – ותמיכה של המפלגה הסוציאליסטית מחוץ לקואליציה.

## מספר הנציגים לאורך השנים

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נורווגיה: פוליטיקה
נורווגיה
סטאת

**סטאת** או **זטּאט** (בערבית: **سطات**, בברברית: **ⵙⵟⵟⴰⵟ**) היא עיר במרוקו שנמצאת בין בירת המדינה רבאט לבין מרקש, ובערך שעה נסיעה מהעיר קזבלנקה. נכון לשנת 2004 אוכלוסיית העיר מונה למעלה מ-116,000 בני אדם, וגובה העיר הוא כ-370 מטר מעל פני הים.

השם "סטאת" כנראה נובע משמו של שבט ברברי שהתיישב במקום.

העיר הפכה למרכז עירוני במאה ה-13, כתוצאה ממיקומה האסטרטגי בין דרום וצפון מרוקו. במהלך המאה ה-18 וה-19 התחזק מעמדה של העיר כמרכז סחר. עד שנות ה-50 של המאה ה-20 חל שגשוג רב בעיר שנפסק עם התפתחותה של קזבלנקה. בשנות ה-70 הוקמה אוניברסיטה בעיר.

## ערים תאומות
* 
* 

## קישורים חיצוניים

* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מרוקו: ערים
שלום שרעבי (איש שב"כ)

**שלום שרעבי** (נולד ב-1953) הוא איש שירות הביטחון הכללי לשעבר שכיהן כראש האגף לענייני ישראל וזרים.

## ביוגרפיה
שרעבי נולד בכרם התימנים בתל אביב ב-1953, בן להורים שעלו מהעיר תעז בתימן בסוף שנות ה-30. אביו עבד בהנהלת חשבונות ואמו הייתה עקרת בית.

כשהיה בן שבע עברה המשפחה לרמת גן, ושרעבי למד בתיכון בליך בעיר. את שירותו הצבאי עשה בפלס"ר שריון של חטיבה 14 כולל במהלך מלחמת יום הכיפורים. ב-1974 השתחרר, למד הוראת חינוך גופני במכון וינגייט. ועבד כמורה בתיכון בליך.

## קריירה בשירות הביטחון
ב-1978 גויס שרעבי לשב"כ, ולאחר שעבר קורס מאבטחים שירת ביחידה לאבטחת אישים. בין היתר היה המאבטח של משה דיין בעת שכיהן כשר החוץ ושל מנחם בגין בתקופת כהונתו כראש הממשלה.

לאחר שנה עבר קורס רכזים-חוקרים ושירת כרכז מודיעין זוטר בחצי האי סיני בשנים 1981–1982, ולאחר נסיגת ישראל מסיני שימש כרכז מודיעין ברצועת עזה ובלבנון, ובשנים 1984–1985 כרכז נפה בנגב.

בעת שהיה שרעבי רכז נפת מחנה הפליטים ג'באליה ברצועת עזה בשנת 1987 החלו במחנה האירועים שהתלקחו לכדי האינתיפאדה הראשונה.

ב-1989 היה שרעבי שותף למאמצים לאיתור גופתו של החייל החטוף אילן סעדון. הגופה התגלתה רק בשנת 1996, בעת שהיה בתפקיד סגן ראש מרחב הדרום, ואחראי לקשר ולתיאום עם מנגנוני הביטחון של הרשות הפלסטינית.

בתפקידו האחרון בשירות, בשנים 2004–2006, שימש ראש האגף הלא ערבי בשב"כ, המופקד על סיכול גורמי טרור בקרב האוכלוסייה יהודית.

## קישורים חיצוניים
* 

קטגוריה:ראשי האגף לענייני ישראל וזרים בשב"כ
קטגוריה:בוגרי תיכון בליך
קטגוריה:בוגרי המכללה האקדמית בווינגייט
קטגוריה:ישראלים שנולדו ב-1953
הפרלמנט הקרואטי

**ה[[פרלמנט]] ה[[קרואטיה|קרואטי]]** (בקרואטית: Hrvatski sabor) הוא הרשות המחוקקת של קרואטיה. הוא מורכב מ-151 נציגים הנבחרים מדי ארבע שנים על בסיס זכות בחירה ישירה, אוניברסלית ושוויונית בהצבעה חשאית. 140 מהנציגים נבחרים במחוזות בחירה, 8 בני מיעוטים (סרבים, בוסניאקים, וכו') וכ-3 נבחרים על ידי קרואטים שאינם גרים במדינה. בניין הפרלמנט שוכן בבירת קרואטיה, זאגרב.

הפרלמנט מתכנס פעמיים בשנה: מ-15 בינואר עד 15 ביולי ומ-15 בספטמבר עד 15 בדצמבר. לרוב, החלטות מתקבלות ברוב רגיל, מלבד בנושאים של מיעוטים אתניים, שינויים בחוקה, שינוי בחוק הבחירות, השיטות התפעוליות של הגופים הממשלתיים והשלטון מקומי, שבהם דרוש רוב של שני שלישים מהפרלמנט.

החוקה קובעת כי מספר החברים בפרלמנט ינוע בין 100 ל-160 חברים. בחירות לפרלמנט מתקיימות בתוך 60 ימים לאחר תום הכהונה או פירוק פרלמנטרי (האחרון מתרחשת או בהצבעת אי-אמון פרלמנטרי או אם הפרלמנט לא יאשר את תקציב מדינה תוך 120 יום לאחר שהממשלה מגישה אותו לאישור). כמו כן פרלמנט חדש חייב להתכנס בתוך 20 ימים לאחר הבחירות.

הבחירות האחרונות התקיימו ב-17 באפריל 2024 והבחירות הבאות עתידות להתרחש עד ה-30 באפריל 2028.

## סמכויות הפרלמנט
* סמכויות הפרלמנט נובעות מהחוקה הקרואטית והן כוללות:
* הגדרת יחסים כלכליים, משפטיים ופוליטיים בקרואטיה
* שימור, שימוש וכניסה לבריתות
* מינוי ראש הממשלה
* הוראה על פריסת הכוחות החמושים הקרואטים בחו"ל, הכרזת מלחמה ויכולת להחליט על הפסקת פעולות איבה. קבלה ואימוץ של אסטרטגיות ביטחון לאומיות לטווח ארוך. פיקוח אזרחי על כוחות הביטחון.
* הגבלת מספר זכויות חוקתיות וחירויות בזמן מלחמה, סיכון למלחמה או אסונות טבע.
* סמכות לשנות את הגבולות של קרואטיה או את החוקה.
* חקיקת חוקים ואימוץ החלטות פרלמנטריות וחוקי עזר
* פיקוח על שירותים עירוניים
* העברת תקציב המדינה
* ביצוע משאל עם
* מינויים על פי החוקה
* הענקת חנינה על עבירות פליליות

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:פרלמנטים לפי מדינה
קטגוריה:קרואטיה: פוליטיקה
ישעיהו שנלר

**ישעיהו (שעיה) שנלר** (נולד ב-1951) הוא שופט ישראלי בדימוס שכיהן כסגן נשיא בבית המשפט המחוזי בתל אביב בשנים 2013–2020. עסק בערעורים אזרחיים.

## ביוגרפיה
נולד לרפאל שנלר, ד"ר ומרצה בכיר לחינוך, סוציולוגיה ותקשורת ולמרים (לבית שהרבני), עובדת סוציאלית.

גדל בקבוצת יבנה ובשנת 1969 סיים את לימודיו התיכוניים בבית הספר התיכון בקבוצת יבנה. בשנים 1969–1971 למד בישיבת מרכז הרב בירושלים ושמע שיעורים מפי הרב צבי יהודה הכהן קוק. בשנת 1975 סיים לימודי משפטים באוניברסיטת בר-אילן.
בשנים 1975–1977 התמחה במשרד עורכי דין, ובשנת 1977 הוסמך כעורך דין. בשנים 1977–1996 עבד כעורך דין, תחילה כשכיר ולאחר מכן כעצמאי.
בינואר 1997 מונה לשופט בבית משפט השלום בפתח תקווה. ביוני 2003 מונה לשופט בבית המשפט המחוזי בתל אביב. ביולי 2013 מונה לסגן נשיא בית המשפט המחוזי בתל אביב.

ב-26 ביולי 2016 המליצה הוועדה לאיתור נציב הביקורת על הפרקליטות לשרת המשפטים, איילת שקד, למנותו לתפקיד, אך שנלר משך את מועמדותו משום שבנה של אשתו, שלה נישא שבוע קודם לכן, עובד בפרקליטות.

מעביר שיחות בכל רחבי הארץ על הקשר בין החוק ומשפט במדינת ישראל לחוקי התורה.

בעבר היה בראש טבלת הדירוג של שביעות רצון מהשופטים.

## פסקי דין שהתפרסמו בעיתונות המקוונת
*פסק על הסכם הפשרה בין קיבוץ דגניה א' לשופט רון שפירא.
*פסק בפרשת מסמכי פנמה שאין לקבל את טענת משרד עורכי דין לפיהן אינו חייב לחשוף בפני רשות המיסים את לקוחותיו מטעמי חיסיון עורך דין-לקוח.
*פסק הגדלת שכר על תאונת הדרכים בשל נזק נפשי של נהג משאית שנפצע בתאונה והתקשה לחזור לעבודה בגלל פוסט טראומה.
*פסק במקרה שאב מעביר לילדיו את הבעלות על דירות ששייכות לו, תוך שהוא קובע כי הם יצטרכו לפעול בזכויות הבעלות על-פי הוראותיו, ובהמשך מתחרט ומבקש לקבל בחזרה את הבעלות בדירות, הסיבה היא בעקבות התהדקות הקשר עם הידועה בציבור שלו ולכן ביקש למכור את אחת הדירות בטענה כי הוא זקוק לכסף. שנלר הכריע כי כוונת הצדדים בעת חתימת הסכם העברת הבעלות על הדירות הייתה כי לאב שמורה הזכות לדרוש את מכירת הדירות רק במקרה של צורך כלכלי בריאותי. לאור האמור, נדחה ערעור האב, והבעלות על הדירות נותרה בידי הבנים.
* פסק לחייב את המדינה לפצות את בעלי הקרקע בחוף תל-ברוך, שעליה הקים משרד הביטחון אנטנות, כביש גישה ומגרש חניה.

## משפחתו
מתגורר בקרני שומרון. היה נשוי לאסתר (נפטרה בחול המועד סוכות תשע"ד). לזוג חמישה ילדים. בשנת 2016 התחתן בשנית. אחיו הוא ח"כ לשעבר עתניאל שנלר.

## קישורים חיצוניים
* 
* 
* 

## הערות שוליים

קטגוריה:בוגרי אוניברסיטת בר-אילן: משפטים
קטגוריה:שופטי בית המשפט המחוזי בתל אביב
קטגוריה:שופטי בית משפט השלום בתל אביב
קטגוריה:בוגרי ישיבת מרכז הרב
קטגוריה:קבוצת יבנה: אישים
קטגוריה:קרני שומרון: אישים
קטגוריה:ישראלים שנולדו ב-1951
אספת הרפובליקה (פורטוגל)

**האספה הכללית של הרפובליקה** (בפורטוגזית : *Assembleia da República)* היא הפרלמנט והרשות המחוקקת בפורטוגל, המורכבת מ-230 נציגים נבחרים. האספה מתכנסת בבירת פורטוגל - ליסבון.

עד הרפורמות החוקתיות של 1989, כלל הפרלמנט כ-250 חברים, אך הרפורמות הקטינו את מספר הנציגים, כך שינוע בין 180 ל-250. לפי החוקה, חברי האספה מחויבים לייצג את המדינה כולה, ולא את הציבור שממנו הם נבחרים.

## סמכויות
* פיטורי הממשלה באמצעות הצבעת אי אמון
* סמכויות חקיקה נרחבות
* תיקון ושינוי החוקה (דורש רוב של שני שלישים).
* שליטה ניכרת על התקציב
* הזכות לאשר לממשלה להעלות מיסים ולהעניק הלוואות
* הכוח לאשרר אמנות וסוגים אחרים של הסכמים בינלאומיים,
* אישור או דחייה של הצעות מהנשיא על הכרזת מלחמה או עשיית שלום.
* מינויים רבים של אישים ציבוריים.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:פורטוגל: פוליטיקה
פורטוגל
שמעון רייף

**שמעון רייף** הוא רופא ישראלי, מנהל מחלקת ילדים בהדסה עין-כרם. מומחה עולמי ברפואת ילדים ובפרט בגסטרואנטרולוגיה של ילדים. הוא מכהן כפרופסור באוניברסיטה העברית בירושלים.

## קורות חיים

למד בישיבה התיכונית נתיב מאיר ולאחר מכן שירת בנח"ל המוצנח.

למד בבית הספר לרפואה בטכניון בחיפה, את ההתמחות ברפואת ילדים עשה בבית החולים לילדים 'דנה' שבמרכז הרפואי תל אביב.
את התמחותו בגסטרואנטרולוגיית ילדים עשה בבית החולים לילדים בעיר באפלו שבמדינת ניו יורק.

בשנת 1996 התמנה למנהל יחידת גסטרו ילדים בבית החולים דנה.

בשנת 2000 שהה כפרופסור אורח במחלקת הגסטרו ובמעבדה לחקר מחלות כבד בבית החולים האוניברסיטאי בצפל היל, מדינת צפון קרוליינה ועסק שם במחקר בפירוזיס כבדי, ולבסוף כתב שני מאמרים שפורסמו בכתב העת הרפואי הנחשב - JBC.

בשנת 2003 התמנה למנהל מחלקת הילדים בבית החולים הדסה.

בין השנים 2009–2011 ניהל את אגף הילדים בבית החולים דנה-דואק לילדים.

בנוסף לתפקידיו משמש כמזכיר החברה הישראלית לחקר הכבד. חבר בחברה הישראלית לפדיאטריה קלינית. חבר בוועדת הגסטרו.

וכן יו"ר איגוד האיגוד הישראלי לגסטרואנטרולוגיה ותזונת ילדים.

משמש גם כעורך המשנה של ה-journal of pediatric gastroeherology עיתון עולמי לענייני גסטרו.

כיום הוא משמש כחבר במספר ארגונים בינלאומיים בתחום הגסטרו ילדים.

בנוסף בעל מרפאה פרטית בעיר תל אביב.

## פעילותו המחקרית
פרופ' רייף פרסם מעל 100 מאמרים בתחום רפואת ילדים גסטרו ילדים ומחלות כבד. מחקריו מתמקדים בתחום מחלות מעי דלקתיות, שלשולים, זיהום בהליקובקטר, אנדוסקופיות בילדים, בעיות בגדילה ותזונת ילדים.

מחקרו המעבדתי העיקרי מתמקד בפיברזיס כבדי. הוא חקר יחד עם מעבדתו של פרופ יואל קלוג באנטגוניסט ספציפי ל-RAS בשם FTS כמונע ואף מטפל בפיברוזיס כבדי.

בשנת שבתון במעבדה לחקר הכבד חבר לאיש מוביל בתחום הפיברוזיס, פרופ' ברנר מ- UNC NORTH CAROLINA, שם התמקד בפעילות של AKT ומתווכים נוספים ב SIGNAL TRUNSDUCTION PATHWAY בעיקר בתפקידם בפיברוזיס ועיכובם על ידי מעכבים כימיים או בטרנספקציות. כיום במעבדת המחקר שלו הוא ממשיך בחקר פיברוזיס כבדי.

בנוסף הוא חקר את הפעילות האנטי פיברוטית של ויטמין D .

## משפחתו
נשוי לנעמי ואב לחמישה. מתגורר בירושלים ולפרקים בקרני שומרון, שם התגורר בקביעות למעלה משלושים שנה.

## קישורים חיצוניים
*מתוך אתר הדסה 
* ביוגרפיה מתוך פורטל הרפואה של ישראל
* האתר של פרופ' רייף

קטגוריה:סגל מרכז רפואי הדסה
קטגוריה:בוגרי ישיבת נתיב מאיר
קטגוריה:קרני שומרון: אישים
קטגוריה:רופאי ילדים ישראלים
קטגוריה:ירושלים: רופאים
קטגוריה:גסטרואנטרולוגים ישראלים
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:ישראלים שנולדו במאה ה-20
המועצה הלאומית של הרפובליקה הסלובקית

**המועצה הלאומית של הרפובליקה הסלובקית** (בסלובקית: **Národná rada**) היא למעשה הפרלמנט והרשות המחוקקת של סלובקיה, שמורכבת מ-150 נציגים הנבחרים באופן דמוקרטי פעם בארבע שנים. המועצה ממוקמת בבירת סלובקיה – ברטיסלאבה.

רק אזרחים מעל גיל 21 עם תושבות זכאים להיבחר. אחוז החסימה עומד על 5%. הבחירות האחרונות התקיימו בשנת 2023.

## סמכויות
* חקיקה חוקים
* שינויים בחוקה
* העברת התקציב השנתי
* אשרור אמנות בינלאומיות
* אישור פעולות צבאיות
* בחירת אנשים לתפקידים מסוימים ברשות המבצעת וברשות השופטת כמפורט בחוק.

## קישורים חיצוניים

* 

## הערות שוליים

קטגוריה:סלובקיה: פוליטיקה
סלובקיה
קטגוריה:ברטיסלאבה: מבנים
האספה הלאומית (סרביה)

**האספה הלאומית** (בסרבית: **Народна скупштина** / **Narodna skupština**) היא הפרלמנט והרשות המחוקקת בסרביה, המורכבת מ-250 נציגים הנבחרים בבחירות חשאיות מדי ארבע שנים. מיקום הפרלמנט הוא בבירת סרביה, בלגרד.

ישנן כיום כ-30 ועדות בפרלמנט.

## בחירות
כל סרביה היא מחוז בחירה אחד. ישנה אפשרות להקדים את הבחירות אם הממשלה מתפטרת ואין רוב פרלמנטרי לממשלה חלופית. אחוז החסימה עומד על כ-5% וחלוקת המושבים היא על פי שיטת ויקטור ד'הונד. הפרלמנט מחויב להתכנס לראשונה עד חודש שלאחר פרסום תוצאות הבחירות.

## סמכויות
* חקיקת חוקים,
* אימוץ ותיקון החוקה
* בחירת ממשלה 
* החלטה על שינויים בנוגע לגבולות סרביה;
* קריאה למשאל עם
* אשרור חוזים בינלאומיים במקרים מסוימים
* החלטה על מלחמה או שלום, הצהרה על מצב מלחמה או חירום
* פיקוח על עבודת מנגנוני הביטחון;
* אימוץ אסטרטגיית הגנה ותוכניות מרחביות
* העברת התקציב
* הענקת חנינה על עבירות פליליות.
* בחירת הממשלה, פיקוח על עבודתה ופיטורי שרים
* מינוי או מפטרת אישים ציבוריים כגון שופטי בית משפט חוקתיים ואת נשיאי בית המשפט העליון לערעורים, נגיד הבנק הלאומי של סרביה ופקידי מדינה אחרים. 
כל ההחלטות מתקבלות על ידי הצבעת רוב רגיל בישיבה שבה רוב הצירים נמצאים, למעט תיקון החוקה שדורש רוב של שני שלישים.

## נציגות בפרלמנט
לפחות 30% מהצירים הם נשים. ישנו איסור על הנציגים להחזיק במשרות אחרות על מנת למנוע ניגוד עניינים, אך הם נהנים מחסינות פרלמנטרית. הסיעות בפרלמנט נוצרות לא יאוחר משבוע לאחר מועד הבחירות ומכילות לפחות חמישה חברי פרלמנט.

## קישורים חיצוניים
 
* 

סרביה
קטגוריה:סרביה: פוליטיקה
הפרלמנט הצרפתי

**הפרלמנט הצרפתי** (בצרפתית: **Parlement français**) הוא הרשות המחוקקת בצרפת. הוא מורכב משני בתים:
* הבית התחתון – האספה הלאומית שמכילה 577 נציגים. מקום מושבה הוא ארמון בורבון.
* הבית העליון – הסנאט שמכיל 348 נציגים. מקום מושבו הוא ארמון לוקסמבורג.
בסך הכול, יש 925 חברים בפרלמנט. לשני הבתים סדרים ודינים משלהם, אך הם יכולים להיפגש מדי פעם בארמון ורסאי על מנת לשנות את החוקה. בהיפגשם יחד הם נקראים הקונגרס של הפרלמנט הצרפתי. הפרלמנט נפגש למשך תשעה חודשים בכל שנה. בנסיבות מיוחדות הנשיא יכול לקרוא לדיון נוסף.

הכוח הפרלמנטרי בצרפת פחת מאז תום הרפובליקה הרביעית. לפי החוקה הצרפתית הממשלה הצרפתית אחראית כלפי הפרלמנט. שרי הממשלה לא חייבים להיות חברים במפלגה השלטת בפרלמנט, אך ברוב במקרים זהו המצב. בפועל הממשלות בצרפת יכולות להציע חקיקה לפרלמנט ובכך לרתום את כוחה של הרשות המחוקקת לביצוע מדיניותה.

## הצבעת אי-אמון
האספה הלאומית יכולה לגרום לנפילת הממשלה בהצבעת אי-אמון ביוזמת הפרלמנט, או כאשר היא פועלת נגד החלטה של הממשלה להפוך טקסט למחייב לפי סעיף 49.3 לחוקה. כדי להגיע להצבעה באספה הלאומית, הצעת אי-אמון צריכה לקבל את חתימתם של לפחות עשירית (58) מהצירים. רוב מוחלט של חברי האספה הלאומית צריך להצביע בעד הצעת אי-אמון כדי שתתקבל. במקרה שהצעת אי-אמון עוברת ברוב מוחלט, ראש הממשלה צריך להתפטר והממשלה אמורה להתפזר. מנגד, הממשלה יכולה להפוך הצעות חקיקה לעניין של אמון בכך שהיא מכריזה שהיא אחראית לחקיקה מסוימת לפי סעיף 49.3 לחוקה. במקרה זה הצעת הממשלה מתקבלת אוטומטית, ללא צורך בדיון בפרלמנט, וניתן להתנגד לו רק על ידי הצעת אי-אמון. כדי להתנגד למהלך כזה, עשירית מחברי האספה צריכים לחתום על הצעת גינוי והאספה הלאומית צריכה לאשר אותה בתוך 48 שעות. אם האספה הלאומית מאשרת הצעה כזו ברוב מוחלט, הממשלה מתפזרת. אם הצעת גינוי לא מקבלת תמיכה של רוב מוחלט מחברי האספה, החוק עובר גם ללא רוב רגיל בפרלמנט, שכן רק הצבעת בעד הגינוי נרשמות. אלמנט חוקתי זה מהווה מעין היפוך של תפקידי הממשלה והפרלמנט, כיוון שהוא מאפשר לממשלה להעביר חוקים ללא תמיכה בפרלמנט ומקשה על הפרלמנט להפוך החלטה כזו. הממשלה משתמשת בכוח זה כדי לזרז רפורמות המצריכות חקיקה. בשנים 1958–2018 הצביע הפרלמנט על 58 הצעות אי-אמון שיזמו חברי הפרלמנט ורק פעם אחת, ב-1962, הצעה כזו התקבלה. בנוסף, הפרלמנט דן באותן השנים ב-51 הצעות גינוי שהוגשו בעקבות החלטת הממשלה להפוך טקסט מחייב לפי סעיף 49.3, ואף אחת מהצעות אלה לא התקבלה.

## ראו גם
* האספה הלאומית (צרפת)
* הסנאט (צרפת)
* רשות מחוקקת
* פרלמנט
* פוליטיקה של צרפת
* בתי מחוקקים לפי מדינה 

## קישורים חיצוניים

* 

*
צרפת
שליו מצויץ

**שליו מצויץ** (שם מדעי: *Callipepla*) הוא סוג של שלווים ממשפחת השלווים אמריקניים. 

בני הסוג בעלי ראש קטן עם ציצת נוצה ארוכה ושחורה, שנתנה להם את השם. הם חיים בטבע בערבות אמריקה הצפונית וגם באזורים יבשים יותר.

## מינים
* שליו קליפורני (*Callipepla californica*)
* שליו קשקשים (*Callipepla squamata*) 
* שליו מהודר (*Callipepla douglasii*)
* שליו גמבל (*Callipepla gambeli*)

## קישורים חיצוניים

קטגוריה:בעלי חיים שתוארו ב-1832
קטגוריה:טקסונים שתוארו בידי יוהאן גאורג ווגלר
קטגוריה:שלווים אמריקניים
שליו-שיחים

**שליו-שיחים** (שם מדעי: *Perdicula*) הוא סוג של שלווים ממשפחת הפסיוניים המזכירים את השליו, אך חיים באזורי שיחים ויערות בתת-היבשת ההודית. בדומה לשליו הם בעלי נוצות מנומרות כהות והם איטיי מעוף ועפים לעיתים רחוקות.

## מינים
בסוג זה ארבעה מינים:

*שליו-שיחים מיוער (*Perdicula asiatica*)
*שליו-שיחים מצויר (*Perdicula erythrorhyncha*)
*שליו-שיחים מניפורי (*Perdicula manipurensis*)
*שליו-שיחים סלעי (*Perdicula argoondah*)

## קישורים חיצוניים

קטגוריה:בעלי חיים שתוארו ב-1837
קטגוריה:טקסונים שתוארו בידי בריאן הוטון הודג'סון
קטגוריה:טווסים
בובווייט

**בובווייט** (שם מדעי: *Colinus*) הוא סוג של שלווים ממשפחת השלווים אמריקניים. 

אלו תרנגולאים קטנים החיים בערבות אמריקה הצפונית ומזכירים את השליו מהעולם הישן, אך הם שייכים למשפחה שונה. הם בעלי ציצה גדולה יותר על ראשם.

## מינים
*שליו וירג'יניה (*Colinus virginianus*)
*שליו בובווייט שחור-גרון (*Colinus nigrogularis*)
*שליו בובווייט מנומר-גחון (*Colinus leucopogon*)
*שליו אמריקני מצויץ (*Colinus cristatus*)

## קישורים חיצוניים

קטגוריה:בעלי חיים שתוארו ב-1820
קטגוריה:טקסונים שתוארו בידי גאורג אוגוסט גולדפוס
קטגוריה:שלווים אמריקניים
איזבלה גינור

**איזבלה גינור** (נולדה ב-5 באפריל 1948) היא היסטוריונית ועיתונאית חוקרת של החתרנות הסובייטית בארץ ישראל והמעורבות הצבאית הסובייטית במזה"ת.

## ביוגרפיה
גינור נולדה באוקראינה ב-5 באפריל 1948. מאז 1967 חיה בישראל. למדה באוניברסיטת תל אביב. גינור היא עמיתת מחקר במכון טרומן לקידום השלום באוניברסיטה העברית בירושלים ופרסמה במסגרתו בשיתוף עם בן זוגה, גדעון רמז, את מחקרם אודות המעורבות הצבאית הסובייטית בסכסוך הישראלי-ערבי והמימד הגרעיני של מלחמת ששת הימים: Foxbats Over Dimona.
הספר זכה במדליית כסף לספר השנה לשנת 2008 של מכון וושינגטון למדיניות המזרח התיכון.

זכתה בפרס על שם אהרן יריב לשנת 2004 המוענק על ידי המרכז למורשת המודיעין.

ב-2016 זוג החוקרים פרסם ממצאים שערך על בסיס ארכיון מיטרוחין אודות מרגלים מטעם ברית המועצות בישראל ומידע על פרשיות נוספות.

## פרסומים
* איזבלה גינור, **מטפורה**, ספרית פועלים

* 
* 
* 
* 
* 
* 
* Isabella Ginor, Gideon Remez:* *'Un-Finnished Business: A Never-sent Diplomatic Note Confirms Moscow's Premeditation of the Six-Day War*** . In: ''The Sixth Nordic Conference on Middle Eastern Studies : Revised draft''. — Copenhagen: Danish Institute for International Studies, DIIS, 8–10 October 2004.
* Isabella Ginor, Gideon Remez:'' '''Foxbats Over Dimona: The Soviets' Nuclear Gamble in the Six-Day War***. — Yale University Press, 2007. — 287 Seiten — , 9780300123173
* 
* 

* 
* 


### ביקורת ספרים
, ביקורת על הספר 'עטלפים מעל דימונה'

## ראו גם
* מלחמת ששת הימים

## קישורים חיצוניים
* איזבלה גינור, גדעון רמז, איך מלחמת ששת הימים כמעט הובילה לארמגדון, מאמר בהגארדיאן, 20 ביוני 2000
* הביוגרפיה של איזבלה גינור באתר מכון טרומן

## הערות שוליים

קטגוריה:היסטוריוניות ישראליות
קטגוריה:היסטוריונים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:משפחת רמז
קטגוריה:ישראליות שנולדו ב-1948
קטגוריה:ישראלים שנולדו ב-1948
קולדה (פורמט קובץ)

**קולדה** (באנגלית: **COLLADA**, ראשי תיבות של: **COLLA**borative **D**esign **A**ctivity) הוא פורמט קובץ עבור יישומי 3D אינטראקטיביים. הפורמט מנוהל על ידי קונסורציום הטכנולוגיה, שלא למטרות רווח "קבוצת קרונוס", ואומץ על ידי ISO בתור המפרט הזמין לציבור ISO/PAS 17506.

COLLADA מגדיר תקן פתוח של סכמת XML לפתוח תקן להעברת נכסים דיגיטליים בין יישומי תוכנה גרפיים שונים שעלולים, בהיעדרו, לאחסן את הנכסים בפורמטים לא תואמים של קבצים. מסמכי COLLADA המתארים נכסים דיגיטליים הם קובצי XML, בדרך כלל עם סיומת ***dae.*** (ראשי תיבות של ***d***igital ***a***sset ***e***xchange).

## מנועי משחקים
למרות במקור הפורמט תוכנן למנגנון העברת מידע, כיום מנוטעי משחקי מחשב רבים תומכים בו באופן אינהרנטי, כולל המנועים:

## ראו גם
* VRML

## קישורים חיצוניים
* 

## הערות שוליים

קטגוריה:תוכנות שהושקו ב-2004
קטגוריה:תוכנות תלת־ממד
חמסן גדול

**חמסן גדול** (שם מדעי: *Stercorarius skua*) הוא עוף ימי גדול ממשפחת החמסניים שבסדרת החופמאים. 
## מאפיינים
אורכו של החמסן 50–58 ס"מ, מוטת כנפיו 125–140 ס"מ ומשקלו עד 1.4 ק"ג. צבעו חום-זהוב, מקורו גדול שחור ומעוקל כמו של עוף דורס, וכפות רגליו בעלות קרומי שחייה. הוא משמיע קריאות של "הַא-הַא-הַא-הַא" בקולניות. החמסן מצוי בצפונה של אירופה, אסיה ואמריקה הצפונית ומקנן בשדות בור באיים סלעיים שונים, והנקבה מטילה שתי ביצים בגומחה מרופדת בעשב. 

מין זה קרוי חמסן מפני שהוא חומס מזון מעופות ימיים אחרים כמו שחפים, שחפיות וסולות, שאותם הוא מתקיף מאחורה ומציק להם עד שהם שומטים את שלל הדיג שלהם. הוא גם צייד הניזון מדגים, סרטנים, זוחלים, עופות קטנים ומכרסמים.

לחמסן הבוגר כמעט שאין טורפים, אך לחמסנים קטנים טורפים רבים, כמו חולדות, חתולים ושועלי שלג.

## קישורים חיצוניים

## הערות שוליים

קטגוריה:טקסונים שתוארו בידי מורטן תראן בריניך
קטגוריה:חמסניים
קטגוריה:עופות: טורפי-על
קטגוריה:בעלי חיים שתוארו ב-1764
קטגוריה:עופות האוקיינוס האטלנטי
קטגוריה:עופות האוקיינוס הארקטי
סאח'יר

[250px|בניין ה-[אישיות חשובה מאוד|VIP במסלול "הגרנד פרי פורמולה של בחריין"|שמאל|ממוזער]]
**סאח'יר** (בערבית: **الصخير**) הוא אזור מדברי הממוקם במחוזה הדרומי של ממלכת בחריין, ליד זאלאכ ועוואלי.

באזור המדברי נמצא ארמון אל-סאח'יר שנבנה בשנת 1870 והוא אחת מהאטרקציות המרכזיות באזור. בתחילת שנות ה-2000, האזור התפתח רבות, דוגמאות לפיתוח האזור הן יצירת קמפוס של האוניברסיטה הבינלאומית המרכזית למשפטים וערעורים של בחריין, ובניית מסלול "הגרנד פרי פורמולה של בחריין".

סאח'יר ידועה גם כאתר טבע מעניין ומרתק ובזכות כך אנשים רבים מגיעים לסאח'יר לעשות קמפינג. סאח'יר היא גם מיקומו של פארק חיות הבר אל ערין, שמורת הטבע היחידה הממוקמת על קרקע יבשה ושומרת על חי והצומח בבחריין.

## קישורים חיצוניים

## הערות שוליים

קטגוריה:בחריין: גאוגרפיה
M68

**M68** (מ-**Messier 68**, נקרא גם **NGC 4590**) הוא צביר כדורי בקבוצת הכוכבים נחש מים הנמצא במרחק של כ-33,300 שנות אור ממערכת השמש.

## היסטוריה
הצביר התגלה על ידי שארל מסיה ב-9 באפריל 1780 והוכנס לקטלוג מסיה, שם תואר כערפילית ללא כוכבים מתחת לעורב ולנחש מים, עמומה וקשה לצפייה. בשנת 1814 גילה האסטרונום ויליאם הרשל שזהו צביר כוכבים ותיאר אותו כעשיר ודחוס במיוחד עד שהכוכבים מתערבבים זה בזה. הוא ציין שהצביר מעט פחוס, שאורכו כ-4 דקות קשת ורוחבו כ-3 דקות קשת.

בהירות נראיתו של הצביר היא מדרגה 7.8 כך שהוא עמום יחסית. ניתן להבחין בו רק באמצעות משקפת איכותית או טלסקופ ועל מנת לצפות בכוכבי הצביר, שהבהירים שבהם הם מדרגת בהירות 12.5, יש צורך בטלסקופ בינוני. בשל עמימותו ומיעוט הכוכבים הבהירים בסביבתו קשה לאתר אותו, הוא נמצא מעט מעל הקו הדמיוני המחבר את הכוכבים β בנחש מים ו-γ בנחש מים, כ-3.5 מעלות מדרום-מזרח לכוכב β בעורב.

## מאפייני הצביר
צורתו של M68 מעט סגלגלה, קוטרו כ-106 שנות אור ומסתו מוערכת בכ-223,000 מסות שמש. מרחקו ממערכת השמש הוא כ-33,300 שנות אור כך שגודלו הזוויתי הוא כ-11 דקות קשת - כשליש קוטרו של הירח המלא. בצביר התגלו כ-40 כוכבים משתנים, מספר נמוך יחסית לצבירים מסוג זה, רובם מסוג משתני RR בנבל. עוצמת ההארה הכוללת של הצביר היא פי 65,000 מעוצמת ההארה של השמש והספקטרום הכולל של אור הצביר מתאים לסוג ספקטרלי A6.

מסלולו של M68 סביב מרכז הגלקסיה הוא אליפטי מאוד כך שמרחקו ממרכז הגלקסיה נע בין 33,000 שנות אור ל-100,000 שנות אור והוא חוצה את מישור הגלקסיה פעמיים בכל הקפה שנמשכת כחצי מיליארד שנים. גילו של הצביר מוערך בכ-10 מיליארד שנים.

## קישורים חיצוניים

* M68 בקטלוג מסיה באתר SEDS.
* 

## הערות שוליים

68
68
קטגוריה:קבוצת הכוכבים נחש מים
זאב משל

**זאב מֶשֶל** (1932, ה'תרצ"ב – 14 בדצמבר 2024, י"ג בכסלו ה'תשפ"ה) היה ארכאולוג במכון לארכאולוגיה באוניברסיטת תל אביב. עמד בראש חפירות כונתילת עג'רוד (חורבת תימן), שהניבה ממצאים חשובים (במיוחד כתובות) להבנת האמונה הישראלית הקדומה.

## ביוגרפיה
זאב משל נולד בשנת 1932, וגר עם משפחתו בצריף בשכונת נווה שאנן בעיר תל אביב. בגיל 4, עברו משל ומשפחתו להתגורר במעונות עובדים ז', שם גרו לצד פועלים, סופרים ואנשי פלמ"ח. משל למד בבית ספר העממי "בית חינוך" בצפון תל אביב הישן, והקדיש יום אחד בשבוע לעבודה בהשפעת בית הספר, אשר הוקם ברוח תנועת העבודה. הצטרף לתנועה המאוחדת ויצא במסגרתה לגרעין נח"ל שבו עשה את שירותו בצה"ל. לאחר מכן היה חבר בקיבוץ מעין ברוך. למד באוניברסיטה העברית בירושלים וסיים תואר ראשון ב-1961. המשיך בלימודיו באוניברסיטה העברית גם לתואר שני ולתואר דוקטור.

בבגרותו עבר להתגורר במשך כ-40 שנה בירושלים, והחל מ-2000 גר בגבעתיים.

נפטר ב-14 בדצמבר 2024.

## ממחקריו
בשנים 1964-1965 היה במשלחת של יגאל ידין שחפרה במצדה. בשנת 1967 הוא נאבק נגד הקמת רכבל מצדה בגרסתו הראשונית שכוון לעקוף את ההר ולחבר בין הצד המזרחי לצד המערבי.

בשנים 1974–1976 עמד משל בראש חפירה ארכאולוגית באתר כונתילת עג'רוד הידוע בכינויו "חורבת תימן". החפירה בוצעה על ידי כ-100 מתנדבים, רובם אנשי המדור לידיעת הארץ בתנועה הקיבוצית. ממצאי המחקר כללו כתובות רבות, השופכות אור על הדת הישראלית הקדומה של ממלכת ישראל וממלכת יהודה. באתר עצמו נחפרו שני מבנים, אחד מהם בתבנית מצודה ישראלית (אף שלא שימש כמצודה), ובהם נמצאו – בנוסף לכתובות – ציורים חשובים, חרסים, ממצאי אבן וממצאים אורגניים ייחודיים לאתרים ישראלים (שהשתמרו בזכות היובש המדברי).

## ספריו
* דרום סיני: נופים וטיולים, הוצאת שהל"י, 1971
* יריחו, יד יצחק בן-צבי, 1978
* כונתילת עג'רוד (מוזיאון ישראל-קטלוג) אתר מקודש מתקופת המלכות בגבול סיני, הוצאת מוזיאון ישראל, 1978
* קדמוניות סיני, הוצאת הקיבוץ המאוחד, 1980
* חבל יתיר - סקר נוף ואתרים (חלקי), הוצאת אוניברסיטת תל אביב – המכון לחקר שמירת הטבע, 1987
* נווה יטבתה: תולדותיו, נופיו ואתריו, הוצאת אריאל, 1990
* הר הנגב: נופים וטיולים: פרקי מבוא ומבחר סיורים מודרכים, הוצאת משרד הביטחון, 1991
* הדרך הנבטית עבדת-שער רמון, חמו"ל
* דרום סיני, הוצאת אריאל, 2000

## קישורים חיצוניים

* 
* זאב משל, כונתילת עג'רוד - חידה ארכאולוגית במרכז סיני, באתר מסע אחר
* ארכאולוג שומר טבע - שיחה עם זאב משל, "סביבות" (32)
* 
* 
* 
* 

## הערות שוליים

קטגוריה:ארכאולוגים ישראלים
קטגוריה:סגל אוניברסיטת תל אביב: ארכאולוגיה ותרבויות המזרח הקדום
קטגוריה:בוגרי בית החינוך ע"ש א"ד גורדון
קטגוריה:בוגרי התנועה המאוחדת
קטגוריה:חברי גרעיני נח"ל
קטגוריה:בעלי תואר דוקטור מהאוניברסיטה העברית בירושלים
קטגוריה:מעיין ברוך: אישים
קטגוריה:אנשי היישוב ילידי הארץ
קטגוריה:אישים הקבורים בבית הקברות ירקון
קטגוריה:ישראלים שנולדו ב-1932
קטגוריה:ישראלים שנפטרו ב-2024
שלמה אלמולי

רבי **שלמה בן רבי יעקב אלמולי** (בערך 1490–1542) נולד בחצי האי האיברי. במקצועו רופא שהתיישב באימפריה העות'מאנית לאחר גירוש ספרד ופעל בעיקר בשלוניקי ובקושטא.

עודד הדפסת ספרים, ודאג להדפסתם לראשונה של ספר השרשים לרד"ק ושל איגרת חי בן מקיץ לרבי אברהם אבן עזרא.

## ספריו
* על נושא הדקדוק, נדפס פעם ראשונה בקושטא שנת ה'ר"פ, ופעם שנייה בירושלים שנת ה'תש"ה, מוסד הרב קוק, על ידי חנוך ילון.
* נדפס בקושטא ה'רצ"ה
* על פתרון חלומות (נדפס בשנת ה'רצ"ז באמשטרדם על ידי הרב מנשה בן ישראל, ובווארשא שנת ה'תרס"ב. וכן בשם ספר האחלמה, ונדפס בשאלוניקי שנת ה'תרי"ג). הספר נחלק לשלושה חלקים. החלק הראשון – עיוני, להבנת ענייני החלום. החלק השני – מעשי, אוסף פתרוני החלומות שבדברי חז"ל, הגאונים והראשונים ולהבדיל מחכמי האומות. החלק השלישי כולל דיון הלכתי בפסקי דינים בענייני החלום בגמרא ובפוסקים.
* בנושא מחשבת ישראל, נדפס בשנת ה'רצ"ג ב"קושטנטינה הקריה" – איסטנבול.
* **שקל הקודש** – ספר פואטיקה. בספר זה הבחין בין 3 סוגי חריזה: חרוז עובר, חרוז ראוי וחרוז משובח.
* **ספר השורשים הגדול**, קושטא, [ש"ו 1546]. דפוס אליעזר שונצינו.

## קישורים חיצוניים
* 

## הערות שוליים

קטגוריה:קצרמר האימפריה העות'מאנית

קטגוריה:מגורשי ספרד ופורטוגל
קטגוריה:מחברי ספרי עיון יהודים
קטגוריה:ראשוני האחרונים
קטגוריה:האימפריה העות'מאנית: רבנים
קטגוריה:בלשנים ולשונאים עבריים
קטגוריה:מחברי ספרי לימוד
קטגוריה:יהודי האימפריה העות'מאנית במאה ה-16
קטגוריה:ילידי 1515
קטגוריה:נפטרים ב-1542
בית הנבחרים של קפריסין

**בית הנבחרים** (ביוונית: **Βουλή των Αντιπροσώπων**; בטורקית: **Temsilciler Meclisi**) הוא הפרלמנט והרשות המחוקקת של קפריסין אשר מכיל 56 נציגים שנבחרים בבחירות דמוקרטיות מדי 5 שנים. בית הנבחרים בנוי בשיטת בית מחוקקים חד-ביתי. 80 הנציגים נבחרים על פי ייצוג יחסי במחוזות קפריסין, כאשר 24 מן המושבים מוקצים לקהילה הטורקית במדינה, אך אלו פנויים מאז שנת 1964 לאחר שהנציגים הטורקיים הפסיקו לעבוד בעקבות אלימות אתנית במדינה. כיום, מבנה הפרלמנט נמצא בבירת קפריסין, ניקוסיה.

## בחירות
הבחירות הכלליות חייבות להתקיים ביום ראשון השני של החודש שקדם לחודש בו הכהונה של הבית היוצא פגה. הבית היוצא ממשיך במילוי תפקידיו עד הבית שזה עתה נבחר נכנס לתפקידו.

הבית עשוי לפזר את עצמו עוד לפני תום הכהונה. עם ההחלטה על פיזורו, הפרלמנט חייב גם לציין את מועד הבחירות הכלליות אשר לא יפחת מ -30 או יותר מ -40 ימים מיום קבלת ההחלטה. הישיבה הראשונה של הפרלמנט החדש לא תתקיים מאוחר יותר מחמישה עשר ימים לאחר הבחירות הכלליות.

הבחירות הראשונות בתולדות המדינה התרחשו ביולי 1960. הבחירות האחרונות נערכו במאי 2021.

## המפלגות העיקריות
* האספה הדמוקרטית (DISY) - מפלגת מרכז-ימין שמרנית-ליברלית נוצרית-דמוקרטית, לאומית-יוונית ובעד שוק חופשי
* המפלגה הפרוגרסיבית של העם העובד (AKEL) - מפלגת שמאל, ממשיכה של המפלגה הקומוניסטית
* המפלגה הדמוקרטית (DIKO) - מפלגת מרכז, לשון מאזניים בין שתי המפלגות הגדולות. נגד פתרון פדרטיבי לסכסוך הקפריסאי
*התנועה לסוציאל-דמוקרטיה (EDEK) - מפלגה סוציאל-דמוקרטית
*החזית העממית הלאומית (ELAM) - מפלגת ימין רדיקלי לאומנית

## חלוקת המושבים במחוזות

## ראו גם

* בתי מחוקקים לפי מדינה

## קישורים חיצוניים

* 
* מפלגות בקפריסין
* מרכז מידע לגבי הבחירות
 

קטגוריה:קפריסין: ממשל
קטגוריה:קפריסין: פוליטיקה
קפריסין
הפרלמנט הצ'כי

**ה[[פרלמנט]] הצ'כי** (בצ'כית: **Parlament**) הוא הרשות המחוקקת בצ'כיה. הוא היושב בבירת המדינה – פראג ומורכב משני בתים, הנבחרים בבחירות דמוקרטיות:
* הבית העליון הוא הסנאט הצ'כי, ובו כ-81 נציגים.
* הבית התחתון הוא בית הנבחרים הצ'כי, ובו כ-200 נציגים.
סמכויות הפרלמנט הן: עיסוק בחקיקה חדשה, שינוי החוקה, אשרור הסכמים בינלאומיים; במידת צורך – הכרזת מלחמה, אישור של נוכחות כוחות צבא זרים בצ'כיה או שיגור כוחות צבא צ'כיה מחוץ למדינה.

חברי הסנאט נבחרים במחוזות בחירה של נציג יחיד לתקופה של שש שנים ואילו חברי בית הנבחרים נבחרים לתקופה של ארבע שנים ב-14 מחוזות בחירה, החופפים למחוזות המנהליים של צ'כיה. שליש מחברי הסנאט עומדים לבחירה בכל שנתיים, בדומה לנוהג בסנאט של ארצות הברית.

מסורת פרלמנטרית החלה באזור עוד בימי האימפריה האוסטרית. פרלמנט בשם "המועצה הקיסרית" (*Reichsrat*, *Říšská rada*) נוצר בשנת 1861. הפרלמנט הצ'כי נוצר לאחר תהליך פדרליזציה של צ'כוסלובקיה בשנת 1968. בית הנבחרים המשיך פרלמנט זה ובשנת 1996 נוצר הסנאט.

## ראו גם

* הסנאט הצ'כי
* בית הנבחרים הצ'כי
* בתי מחוקקים לפי מדינה

## קישורים חיצוניים

* 
* 

קטגוריה:צ'כיה: פוליטיקה
צ'כיה
הסנאט של צ'כיה

**ה[[סנאט]] ה[[צ'כיה|צ'כי]]** (בצ'כית: **Senát Parlamentu České republiky**) הבית העליון בפרלמנט הצ'כי אשר יושב בבירת המדינה – פראג. הוא מכיל 81 נציגים נבחרים, והמפלגה הגדולה ביותר בו היא המפלגה הדמוקרטית האזרחית שמונה מטעמה 23 נציגים.

שיטת הבחירות דומה לזו הנהוגה בסנאט של ארצות הברית – הנציגים נבחרים לשש שנים, ובכל שנתיים שליש מהם נבחרים מחדש. הבחירות מתקיימות במחוזות בחירה כאשר כל מחוז שולח נציג. נציג זה נבחר ברוב מוחלט (50%+1). במקרה שאף אחד מהמועמדים אינו משיג רוב שכזה, מתקיים סבוב שני עם שני המועמדים המובילים מהסיבוב הראשון.

הנשיא של הסנאט הוא אחד התפקידים הייצוגיים ביותר במדינה.

הסנאט יכול לעכב הצעת חוק אחרי שאושרה על ידי בית הנבחרים אך בית הנבחרים יכול לעקוף את הסנאט על ידי רוב מוחלט (כלומר ברוב של 101 חברי בית הנבחרים). בהצבעה חוזרת. בית הנבחרים לא יכול לעשות זאת כשמדובר באמנות בינלאומיות, בחוק בחירות או בחוק יסודי („חוקתי”).

הסנאט מחליט על מינוי שופטי בית המשפט החוקתי שמוצעים על ידי נשיא המדינה ויכול להציע חוקים חדשים. עם זאת, הסנאט לא יכול להצביע על תקציב המדינה ועל אמון בממשלה, בניגוד לבית הנבחרים.

## ראו גם

* הפרלמנט הצ'כי
* בית הנבחרים הצ'כי
* בתי מחוקקים לפי מדינה

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:צ'כיה: פוליטיקה
צ'כיה
יובל צליוק

**יובל צַלְיוּק** (נולד ב-10 בפברואר 1939) הוא מנצח ומוזיקאי ישראלי אמריקאי.

## ביוגרפיה
צליוק נולד בשכונת הדר הכרמל שבחיפה למשפחה מוזיקלית. אביו, עורך הדין ישראל צליוק, הקים את רשת החנויות כלי זמר. סבו הוא הבנקאי שלמה זלמן נתנזון, שהיה חתנו של שמעון פרידמן, בעלי יקב פרידמן.

צליוק התחנך באקדמיה למוזיקה בחיפה ושם למד נגינה בפסנתר, טרומבון וכלי הקשה.

בהמשך, הוא קיבל תואר ראשון במשפטים באוניברסיטה העברית בירושלים. הוא למד ניצוח אצל מנדי רודן, קולין דייוויס, יאשה הורנשטיין ואוטו קלמפרר.

בין השנים 1966–1970 היה מנצח קבוע של הבלט המלכותי בלונדון (בית האופרה המלכותית, קובנט גארדן), בין השנים 1975–1978 היה מנהל מוזיקלי של התזמורת הסימפונית חיפה, בין השנים 1980–1981 היה מנהל מוזיקלי ומנצח ראשי של התזמורת הסימפונית של אדמונטון, בין השנים 1980 - 1989 היה מנהל מוזיקלי ומנצח ראשי של התזמורת הסימפונית של טולידו באוהיו (ארצות הברית) ולאחר מכן מונה למנצח מעוטר של התזמורת.

בין השנים 1996–2001 היה המנהל המוזיקלי של תזמורת סימפונט רעננה.

## קישורים חיצוניים

* 

קטגוריה:מנצחים ישראלים
קטגוריה:מוזיקאים ישראלים
קטגוריה:בוגרי האוניברסיטה העברית בירושלים: משפטים
קטגוריה:הדר הכרמל: אישים
קטגוריה:מהגרים מישראל לארצות הברית
קטגוריה:ישראלים שנולדו ב-1939
גשר הסליל הכפול

250px|ממוזער|שמאל|גשר הסליל הכפול, מבט ממזרח
**גשר הסליל הכפול** הוא גשר הולכי רגל מעל מסילות רכבת בעיר באר שבע. הגשר מקשר בין תחנת הרכבת באר שבע צפון (האוניברסיטה) לפארק גב ים נגב. הגשר תוכנן על ידי האדריכלים גידי וטל בר אוריין ומהנדסי הקונסטרוקציה רוקח אשכנזי מהנדסים, ונחנך ב-12 בינואר 2016.

בספטמבר 2017 הוצג הגשר בכנס הבינלאומי של המגזין Bridge בברלין וזכה בפרס ראשון בקטגוריית המפתחים הגדולים (מעל 75 מטר).

## מבנה הגשר ותיאורו
אורך הגשר 180 מטרים. הוא עשוי פלדה, מקורה לאורכו להצללה ולהגנה מפני גשמים. דפנותיו אטומות באופן חלקי באמצעות לוחות פח מחורר, כדי לאפשר זרימת אוויר וקשר עין עם הסביבה (בין השאר במבט על אנדרטת חטיבת הנגב). בשעות הלילה האורות בגשר נדלקים ומאירים את סביבתו באור חזק.

קשתות הפלדה המצויות בצידי הגשר מזכירות את מבנה ה-DNA. הוצאות האחזקה השנתיות של הגשר הן מעל חצי מיליון שקלים חדשים.

## קישורים חיצוניים

*כתבה על הגשר במגזין Bridge
*כתבה על הגשר במגזין Dezeen
*גשר באר שבע מתוך אתר Arcdaily
* 
* גשר באר שבע מתוך אתר בר אוריין אדריכלים
*תמונות הגשר באתר של רוקח אשכנזי מהנדסים.

## הערות שוליים

הסליל הכפול (באר שבע)
קטגוריה:באר שבע: מבנים
קטגוריה:באר שבע: תיירות
הפרלמנט של מלטה

**ה[[פרלמנט]] של [[מלטה]]** (במלטזית: **Parlament ta Malta**) הוא הרשות המחוקקת באי מלטה. מקום משכנו בבירת המדינה, ולטה. 

הפרלמנט מכיל 67 נבחרים. הנבחרים נבחרים בבחירות מחוזיות מדי 5 שנים, ובנוי כבית מחוקקים חד-ביתי. הנציגים הם אלו שבוחרים מתוכם את ראש הממשלה ואת חברי הממשלה, שעליהם להיות חברי הפרלמנט. בנוסף על כך, הפרלמנט בוחר מדי 5 שנים את נשיא המדינה. 

בשנים 1921–1933 היה הפרלמנט בעל שני בתים - סנאט ואספה המחוקקת. 

אחוז ההצבעה לפרלמנט במלטה הוא מהגבוהים בעולם, ובדרך כלל עומד על למעלה מ - 90%.   

משנת 2018 נקבע בחוק, שזכות ההצבעה היא מגיל 16 שנה.

במרץ 2022 נערכו בחירות לפרלמנט במלטה. אחוז ההצבעה עמד על כ - 86%, הנמוך ביותר ב - 60 השנים האחרונות. בבחירות אלו, יושם לראשונה חוק, שמטרתו לקדם מדיניות העדפה מתקנת לנשים בפרלמנט. לאור זאת, נוספו לפרלמנט עוד 12 נציגות, כך שכיום הפרלמנט מונה 79 נציגים. 44 נציגים למפלגת העבודה ו-35 נציגים למפלגה הלאומית.     

בבחירות 2022, נבחרה גב' Eve Borg Bonello בת ה - 18, מטעם המפלגה הלאומית. בכך היא הפכה, לנציגה הצעירה ביותר, בהיסטוריה של הפרלמנט במלטה.    

בפרלמנט פועלות שמונה ועדות קבועות.   

בשנים 1921–2015 שכן הפרלמנט בארמון הגראנד מאסטר. בשנת 2015 הוא עבר למשכנו החדש שנבנה עבורו ברחוב הרפובליקה, סמוך שער העיר ולטה. [300px|ממוזער|שמאל|[בית הפרלמנט (מלטה)|בית הפרלמנט בוולטה]]

## ועדות הפרלמנט
פקודות הקבע של מלטה קובעות את הקמתן של שמונה ועדות קבועות פרלמנטריות כדי לייעל את העבודה הפרלמנטרית ולהעצים את תפקידי הבדיקה של הפרלמנט.

הוועדות הקבועות הן:

* ועדה קבועה לענייני בתים
* ועדה קבועה לפריווילגיות
* ועדה קבועה לחשבונות ציבור
* ועדה קבועה לענייני חוץ ואירופה
* ועדה קבועה לעניינים חברתיים
* ועדה קבועה לבחינת הצעות חוק
* ועדה קבועה לענייני משפחה
* ועדה קבועה לעניינים כלכליים ופיננסיים

ועדות קבועות אחרות שהוקמו בחוקים אחרים כוללות:

* ועדה קבועה לתכנון סביבה ופיתוח
* ועדת חשבונות משרד הביקורת הלאומית
* ועדה קבועה למינויים ציבוריים
* הוועדה לתקנים בחיים הציבוריים

ישנן גם ועדות נבחרות וועדות לא רשמיות.

## ראו גם

* סנאט מלטה
*הקבינט של מלטה
*ממשלת מלטה
*ראש ממשלת מלטה
* נשיא מלטה
* בתי מחוקקים לפי מדינה

## קישורים חיצוניים

* 
* העמוד הרשמי

קטגוריה:מלטה: פוליטיקה
מלטה